Leopolds Lēvenšteins
Leibs Leopolds Lēvenšteins (dzimis 1893. gada 16. novembrī, miršanas datums nav zināms) bija Latvijas ebreju vieglatlēts. Dzimis Rīgas pilsoņa Jēkaba Lēvenšteina un Rivkas dzimušas Rozentāls ģimenē. Pārstāvējis sporta klubu Rīgas "Unions". Piedalījies 1912. gada vasaras olimpiskajās spēlēs Stokholmā, kur startējis 100 m distancē. Priekšskrējiena kārtu nav pārvarējis, rezultāts nav fiksēts. 1913. gadā ieņēmis 4. vietu Krievijas čempionātā, kas ir viņa labākais sasniegums šajās sacensībās.